27.12.2022
ET
Euroopa Liidu Teataja
C 493/323 Kolmapäev, 8. juuni 2022
Komisjoni ettepanek
Muudatusettepanek
Aruandes käsitleb komisjon kõiki tegureid, mis aitavad 2050. aastaks kulutõhusalt saavutada kliimaneutraalsuse.
Need hõlmavad heiteta ja vähese heitega sõidukite kasutuselevõttu, edusamme laadimis- ja tankimistaristu kasutuselevõtu ees­ märkide saavutamisel vastavalt alternatiivkütuste taristu määrusele, uuenduslike tehnoloogiliste lahenduste ja säästvate alternatiivkütuste võimalikku panust kliimaneutraalse liik­ uvuse saavutamisse, tarbijatele avalduvat mõju, sotsiaaldia­ loogi edenemist ning aspekte, mis võiksid täiendavalt hõlbustada majanduslikult edukat ja sotsiaalselt õiglast üleminekut heitevabale maanteeliiklusele.
Aruandes käsitleb komisjon kõiki tegureid, mis aitavad 2050. aastaks kulutõhusalt saavutada kliimaneutraalsuse.
Need hõlmavad järgmist:
a) heiteta ja vähese heitega sõidukite kasutuselevõtul ning nende taskukohasuse ja energiatõhususe valdkonnas tehtud edusamme;
b) mõju tarbijatele, eelkõige väikese ja keskmise sissetulekuga tarbijatele, ning heiteta ja vähese heitega sõidukite kasutuselevõtu kiirust nendes tarbijasegmentides, samuti liidu, liikmesriikide ja kohalikul tasandil sellist kasutuse­ levõttu toetavate meetmete kättesaadavust ja ulatust;
c) kasutatud sõidukite turgu;
d) edusamme avaliku ja erasektori laadimis- ja tankimista­ ristu piisava kasutuselevõtu saavutamisel, muu hulgas (kuid nendega piirdumata) edusamme, mida on tehtud alternatiivkütuste taristu määruses ning Euroopa Parla­ mendi ja nõukogu direktiivis 2010/31/EL (1a) esitatud eesmärkide saavutamisel;
e) edusamme taastuvenergia koguse suurendamisel liidus kooskõlas direktiiviga (EL) 2018/2001;
f) uuenduslike tehnoloogiliste lahenduste ja säästvate alter­ natiivkütuste, sealhulgas sünteetiliste kütuste võimalikku panust kliimaneutraalsuse saavutamisse transpordisektoris;
g) turule lastud uute sõiduautode ja uute väikeste tarbesõi­ dukite olelusringi jooksul tekkivaid heitkoguseid, kasutades artikli 7 lõike 10 kohaselt vastu võetud metoodikat;